open-index/open-wikipedia-markdown huggingface dataset:
MonaVie

**MonaVie** var et amerikansk selskap grunnlagt i 2005 av Dallin Larsen.

Selskapet solgte juice av açaibær gjennom nettverkssalg, også kalt Multi-level marketing. Ved hjelp av et nettverk på opptil 100.000 selvstendige distributører hadde selskapet kraftig vekst de første årene, og hadde en total omsetning på 854,9 millioner dollar i 2009.

Produktene skulle ifølge selskapets egen markedsføring ha unike helsefremmende effekter, dette basert på det høye innholdet av antioksidanter i açaibær.

De siste årene tapte selskapet penger og klarte ikke å betale sine kreditorer. Det som var igjen av virksomhet ble i 2015 solgt til MLM-selskapet Jeunesse.

Dallin Larsen etablerte i 2016 Vasayo, ett nytt MLM-selskap som tilbyr kosttilskudd.

## Kritikk av selskapet

Faglig ekspertise har påpekt at de helsefremmende effektene av MonaVies produkter ikke var vitenskapelig dokumentert og at produktene var sterkt overpriset sammenlignet med tilsvarende produkter i markedet. Grunnleggeren Dallin Larsen har også en fortid fra Dynamic Essentials, et lignende selskap som ble bøtelagt i 2005 for å ha fremsatt villedende påstander om selskapets juice-produkt.

Til tross for MonaVies kraftige vekst var det svært få av selskapets distributører som klarte å etablere en inntekt. Ifølge en undersøkelse gjort av amerikanske Newsweek var det mindre enn 1 % av distributørene som klarte å kvalifisere seg for provisjon, og av disse igjen var det bare 10 % som tjente mer enn 100 $ pr. uke. Dette utløste påstander om at MonaVie var et fordekt pyramidespill.

I 2010 kom distriktsretten i Frankfurt am Main frem til at grunnleggende deler av MonaVies kompensasjonsplan var ulovlig.

## Referanser


## Eksterne lenker
*
Bente Scavenius

**Bente Christina Brønnum Scavenius** (født 1944) er magister i kunsthistorie, kunstkritiker og forfatter som er virksom i Danmark.

Scavenius har undervist ved Københavns Universitet og Aarhus Universitet og skrevet flere bøker om kunsthistorie. Hun har vært medlem av en rekke råd og utvalg og var blant annet medlem av Kanonutvalget for billedkunst i 2006.

Scavenius har arbeidet som kunstkritiker i flere aviser og er videre kjent for sin kunstformidling gjennom bl.a. TV. For sin formidling er hun tildelt Rosenkjærprisen og N.L. Høyen-medaljen.

Hun er søster til teaterhistorikeren Alette Scavenius.

## Utmerkelser
* Dannebrogordenen, 2012
* N.L. Høyen Medaljen, 2004
* Ingeniør B Sunds kulturpris, 2003
* Ole Haslunds Hæderslegat, 2002
* Den Danske Publicistklubs jubilæumslegat, 1997
* Ørelæge Valdemar Klein og Hustru Læge Johanne Kleins Legat, 1998
* Møn-Prisen, 1995
* Rosenkjærprisen, 1992
* Danmarks kandidat til Europas Kvinders Pris, 1994
* H.K.H. Prinsens Fond, 1991
* Ole Haslunds Kunstnerfond, 1984

## Bibliografi (utvalg)
* *Fremsyn – snæversyn* 
* *At læse billeder* 
* *Den frie udstilling i 100 år* 
* *Se på verdenskunst i Danmark* 
* *Fredensborg Slotshave* 
* *Guldalderhistorier* 
* *Den lille billedkunst* 
* *Hammershøis København* 
* *Verdenskunst i Danmark* 
* *Danmarks dejligste haver*

## Referanser
İstanbul Başakşehir FK

**İstanbul Başakşehir Futbol Kulübü**, vanligvis kalt İstanbul Başakşehir eller Medipol Başakşehir, er en tyrkisk fotballklubb fra Istanbul i Tyrkia. Hjemmebanen heter Fatih Terim Stadium og ligger i Başakşehir-distriktet i Istanbul. 

## Historie
Klubben ble grunnlagt i 1990 som İstanbul Büyükşehir Belediyespor, men i 2014 ble navnet skiftet til İstanbul Başakşehir Futbol Kulübü. İstanbul Başakşehir har spilt i Süper Lig, som er det øverste nivået i tyrkisk fotball, siden 2014/15-sesongen. I 2016/17-sesongen havnet İstanbul Başakşehir på 2.-plass, en historisk topplassering for laget. 

## Spillerstall
Oppdatert 6. mai 2022.

### Utlånte spillere

## Referanser


## Eksterne lenker
*
Bjørn Nørgaard

**Bjørn Nørgaard** (født 1947) er en dansk billedhugger, grafiker og performancekunstner. Han var professor ved Kunstakademiet i perioden 1985&ndash;1994. Medlem av Kanonutvalget for billedkunst i 2006.

Bjørn Nørgaard ble kjent for en hesteslakting, en protest mot Vietnamkrigen, i forbindelse med utstillingen *Tabernakel* på Louisiana kunstmuseum i 1970.

Bjørn Nørgaard har utført 17 gobeliner over Danmarks historie som er hengt opp på Christiansborg slott. Gobelinene var Dansk Industris gave til dronning Margrethe i anledning av hennes 50-årsdag.

## Verk i utvalg
* Hesteofringen, 1970
* Menneskemuren, 1982
* Engleporten, 1985
* Allegoriske figurer og Gipsvæggen, 1985
* Thors Tårn, 1986
* Amagertorv, 1993
* Steinkirka, i Skulpturlandskap Nordland, 1995
* Kapel til nutiden
* De tolv himmelstiger, 1998
* Dronning Margrethes gobeliner 1990&ndash;1999
* Det genmodificerede Paradis, 2000
* Hans Tausen-monument, Viborg, 2005
* *Skyggen, Rejsekammeraten, Improvisatoren – et treenigt portræt af H.C. Andersen*, 2005, Odense
* Altertavle og glassmosaikk i Christianskirken i Fredericia, 2007
* *Slattenpatten og hendes døtre fra Rønnebæksholm*, Næstved, 2008
* Sarkofager til det danske regentparet

## Priser og utmerkelser
* 1980 – Eckersbergmedaljen 
* 1994 – Ridder av Dannebrog
* 1994 – Prins Eugen-medaljen 
* 1996  – Thorvaldsenmedaljen 
* 1999 – Ingenio et arti 
* Fortjenstmedaljen.

## Referanser

 


## Eksterne lenker
* 
* 
*  Bjørn Nørgaards hjemmeside
Høstkrattvever

**Høstkrattvever** (*Metellina segmentata*) er en av edderkoppene i gruppen kjeveedderkopper (Tetragnathidae). 

## Utbredelse
Høstkrattvever er svært vanlige og utbredt i hele Europa. Den finnes i Norge.

## Utseende
Høstkrattvever er lyst hvitgule, okerfarget, brune eller brunsvarte. Forkroppen er lyst brunlig med et gaffelformet mørkt og ganske lett gjenkjennelig merke. Den har et marmorert mønster av lyse og mørkere flekker på bakkroppen. Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne. Beina har mørke og lyse ringer. Som voksne (imago) er hunnen 9 mm, mens hannen er 7,5 mm lang (kroppens lengde).

Høstkrattvever og vårkrattvever er svært like hverandre, både farge og mønster på overkroppen varierer mye hos begge arter. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd. 

Hunnene er vanskeligst å skille fra hverandre. Men det skal være en forskjell på den svarte, brede stripen på undersiden av bakkroppen. Hos høstkrattvever stopper den like ved eller foran epigynet, mens den hos vårkrattvever fortsetter forbi epigynet, helt fram på bakkroppen. Hunnene av høstkrattvever kan bli maksimalt opptil 8-9 mm, mens vårkrattvever sjelden blir over 6 mm lang.

Hannene av vårkrattvever og høstkrattvever er fargevariable og har like farger og mønster. Men de kan skilles både på pedipalper (imago) eller hårlengde på fremste forfot og legg (metatarsus og tibia). Vårkrattvever har kortere hår på framsiden, enn på baksiden (leggen må ses fra siden). Høstkrattvever har like lange hår på framsiden som på baksiden (leggen må ses fra siden).

## Levevis
Høstkrattvever finnes på flere ulike leveområder (habitat), særlig skogkanter, men trives godt i hager og på husvegger. Den spinner enkle fangstnett, i vegetasjonen, delvis på bakken, bergvegger, men også på bygningsvegger.

Den er kjønnsmoden (imago) på høsten, ofte til oktober og november. De kan imidlertid overlappe og forveksles med vårkrattvever, særlig på seinsommeren.

## Litteratur
* W. Nentwig, A. Hänggi, C. Kropf & T. Blick (Hrsg.): *Spinnen Mitteleuropas – Bestimmungsschlüssel*, slekten (gattung) ''Metellina'' (tysk)

## Eksterne lenker
* 
* ''Metellina segmentata'' - europspiders.com (flotte bilder)
* Kjeveedderkopper – edderkopper.net  (norsk)
Thomas d’Angleterre

**Thomas d'Angleterre** eller **Thomas av Britannia** var en anglo-normannisk poet fra 1100-tallet. Han er kjent for sitt gammelfranske dikt *[[Tristan]]*, en versjon av legenden om Tristan og Isolde. Diktet eksisterer i kun åtte fragmenter, noe som utgjør bortimot 3300 linjer med vers, hovedsakelig fra den siste delen av fortellingen. Det er blitt beregnet til å utgjøre rundt en sjettedel av det opprinnelige diktet.

Diktet ble skrevet en gang mellom 1155 og 1160, muligens for Eleonore av Aquitaine ettersom verket antyder nær bånd til hoffet til Henrik II av England. Bortsett fra dette er ingenting kjent om Thomas. Det har blitt spekulert i om han kan bli identifisert med den «Thomas» som skrev *Hornromanen* (fransk *Roman de Horn*, engelsk *Romance of Horn*), men det finnes ingen bevis for dette.

Selv om Thomas' tekst er kun kjent fra fragmenter har senere utgaver av hans verk gjort det mulig å rekonstruere hva som mangler:
* Gottfried von Strassburgs *Tristan* (middelhøytysk), etterlat ufullført ca 1210, skjønt tilfeldigvis dekker det alle de delene av Thomas' verk som er gått tapt. Gottfried utvidet fortellingen med en tredjedel, men forble uansett rimelig trofast til Thomas' originalfortelling.
* Broder Roberts norrøne *[[Soga om Tristram og Isond|Tristrams saga ok Ísöndar]]*, skrevet på prosa i 1226, en oversettelse i konsentrat av Thomas' originalfortelling, og er den mest komplette av originalfortellingen.
* *Sir Tristrem*, dikt på mellomengelsk fra slutten av 1200-tallet av en ukjent forfatter, en meget forkortet fortelling.
* *La Tavola Ritonda* (*Det runde bord*), prosa på italiensk fra 1300-tallet.

Thomas' versjon er den tidligste kjente representant av den høviske grenen av legenden. Her tilhører også Gottfried. Denne grenen adskiller seg fra de «vanlige» eller «primitive» versjonene til Béroul og Eilhart von Oberg hvor det er lagt større vekt på å stryke og glede følelsene og forventningene til hoffpublikumet. En del senere forskere har teoretisert om det eksisterte en «Ur-Tristian» på fransk som inspirerte alle senere fortellinger. Joseph Bédier forsøkte å rekonstruere denne antatte originalen fra bevis han leste ut av senere versjoner.

## Referanser


## Utgaver og oversettelser
*Thomas: *Les fragments du Roman de tristan*, red. Bartina H. Wind, Paris/Geneva 1960.
*Gottfried von Strassburg: *Tristan*, med de bevarte fragmentene av Tristran til Thomas d'Angleterre, oversatt av A. T. Hatto, Penguin, 1960.
**The Saga of Tristrams and Ísönd*, oversatt til engelsk med introduksjon av Paul Schach, University of Nebraska Press 1973.

## Eksterne lenker
* [''Tristan''](http://fr.wikisource.org/wiki/Tristan_(Thomas_d'Angleterre)) av Thomas d’Angleterre hos French Wikisource.
* Komplett tekst av de tre fragmentene på fransk, 1999
* Teksten til de tre fragmentene sammen med oversettelse til moderne fransk (PDF)
* Carlisle-fragmentet av Thomas' ''Tristan'' , oversatt til engelsk av J. Shoaf
* Teksten til seks av fragmentene
* The Romance of Tristan & Iseult Drawn from the best French Sources and Retold by J. Bédier Rendered into English by H. Belloc, fra engelsk utgave fra 1913, gjenutgitt hos Project Gutenberg.
Skyggekrattvever

**Skyggekrattvever** (*Metellina merianae*) er en av edderkoppene i gruppen kjeveedderkopper (Tetragnathidae). 

## Utbredelse
Skyggekrattvever finnes i Norge og er utbredt ellers i Europa.

## Utseende
Skyggekrattvever er okerfarget, brun eller brunsvart. Forkroppen er lysebrun med et mørkt midtfelt som utvides framover. Like bak øynene, på det mørke midtfeltet, finnes to lyse, runde flekker. Den har lyse og mørke flekker på bakkroppen. *'

Kroppen er todelt i en [[bakkropp]] (abdomen) og et hode-bryst parti (prosoma eller cephalothorax). Foran på hodet er det åtte øyne. Beina har mørke og lyse ringer. Som voksne (imago) er hunnen 12 mm, mens hannen er 8 mm lang (kroppens lengde).

== Levevis ==
Skyggekrattvever finnes på fuktige steder, nær hulrom og i huler.

== Litteratur ==
* W. Nentwig, A. Hänggi, C. Kropf & T. Blick (Hrsg.): *Spinnen Mitteleuropas – Bestimmungsschlüssel*, [http://www.araneae.unibe.ch/gen_spec_key.php?lft=3353&rgt=3362&lvl=2&gen=Metellina&g_nr=205 slekten (gattung) *Metellina*] (tysk)

== Eksterne lenker ==
* 
* [http://www.eurospiders.com/Metellina_merianae.htm *Metellina merianae'' - europspiders.com] (flotte bilder)
* Kjeveedderkopper – edderkopper.net  (norsk)
Ugandas kvinnelandslag i fotball

**Ugandas kvinnelandslag i fotball** representerer Uganda i internasjonal fotball. Uganda har spilt svært lite fotball for kvinner de siste årene, og landslaget deres er ikke med i FIFAs verdensranking for kvinner. 

Uganda deltok i kvalifiseringen til Afrikamesterskapet i 1998, der de tapte på hjemmebane mot Egypt med 0-1 etter å ha greid 1-1 på bortebane. Uganda greide seg bedre i Afrikamesterskapet i Afrikamesterskapet i 2000, der de kvalifiserte seg på walk over ved at Den demokratiske republikken Kongo trakk seg. I selve mesterskapet kom Uganda i gruppe med Reunion, som de slo 2-1, Zimbabwe, som de spilte uavgjort med og Sør-Afrika, som de tapte 0-3 for. Tapet for Sør-Afrika ble avgjørende, da Zimbabwe bare tapte 1-2, og gikk foran Uganda på målforskjell.  

Uganda var også med på kvalifiseringen til Afrikamesterskapet i 2002, men de tapte for Etiopia på bortebane, og greide bare uavgjort hjemme. Uganda var også påmeltd til kvalifiseringen til Afrikamesterskapet i 2004, men de trakk seg før møtet med Malawi. Dermed ble tapet for Etiopia i 2002 den siste FIFA-godkjente kampen de spilte.

## Se også
*Afrikamesterskapet i fotball for kvinner
*Liste over kvinnelandslag i fotball
Kohortstudie

**Kohortstudie** er en type longitudinell statistisk undersøkelse hvor en over lengre tid observerer en kohort, en gruppe individer med bestemte karakteristika. En kohort kan for eksempel være en gruppe mennesker født samme år. Kohortstudier er benyttet innen medisin, økonomi, samfunnsvitenskap, forsikringsmatematikk og økologi. Kohortisering er sortering av grupper, der hver gruppe (kohort) samles, og får avstand til de andre kohortene (gruppene).

## Litteratur
* Hellevik, Ottar (2002), *Forskningsmetode i sosiologi og statsvitenskap*, Universitetsforlaget, ISBN 9788215002507
* Laake, Petter - redaktør (2007), *Epidemiologiske og kliniske forskningsmetoder*, Gyldendal akademisk,  ISBN 978-82-05-33505-9 

## Eksterne lenker
* Kohortstudien kvinner og kreft
Lesothos kvinnelandslag i fotball

**Lesothos kvinnelandslag i fotball** representerer Lesotho i internasjonal fotball. 

Landet deltok i kvalifiseringen til Afrikamesterskapet i 1998, der de tapte i kvalifiseringen mot Mosambik med klare sifre. Lesotho stilte igjen til Afrikamesterskapet i Afrikamesterskapet i 2000, men tapte da også klart, denne gangen mot Zimbabwe. Deretter har Lesotho vært borte fra Affrikamesterskapet. De var påmeldt i Afrikamesterskapet i 2006, men de trakk seg før noen kamper ble spilt. De spilte imidlertid noen kamper det året i COSAFA Cup, der de i gruppe med Sør-Afrika og Malawi tapte begge kampene.

## Se også
*Afrikamesterskapet i fotball for kvinner
*Liste over kvinnelandslag i fotball
Malawis kvinnelandslag i fotball

**Malawis kvinnelandslag i fotball** representerer Malawi i internasjonal fotball for kvinner.  

Malawis erfaring i Afrikamesterskapet begrenser seg til to kvalifiseringer, i henholdsvis 2004 og 2006. I 2004 vant Malawi første runde på walk over mot Uganda, før de tapte klart mot Etiopia. I 2006 spilte de uavgjort hjemme mot Benin etter å ha tapt 0-1 borte, og var dermed ute. Malawi spilte også i COSAFA Cup, der de slo Lesotho, men tapte for Sør-Afrika. Det er siste gangen Malawis kvinnelandslag har representert Malawi per oktober 2010.

## Se også
*Afrikamesterskapet i fotball for kvinner
*Liste over kvinnelandslag i fotball
Stanley Ellin

**Stanley Bernard Ellin** (født 6. oktober 1916, død 31. juli 1986) var en amerikansk forfatter av krim og mysterier. Han er sannsynligvis mest kjent for novellen *Husets spesialitet*. Den omhandler en liten restaurant hvor det ved sjeldne anledninger serveres den utsøkte retten «Lamb Amirstan», som angivelig er en lammerett, men som leseren etter hvert forstår at består av menneskekjøtt.

Ellin har vunnet tre Edgar-priser.

## Referanser


## Eksterne lenker
* 
*
Norsk Geologisk Tidsskrift

***Norsk Geologisk Tidsskrift*** er et vitenskapelig tidsskrift utgitt av Norsk geologisk forening siden 1905. I 2001 skiftet det offisielt navn til *Norwegian Journal of Geology*.
Craig Buck

**Craig Werner Buck** (født 24. august 1958 i Los Angeles i California), amerikansk volleyballspiller som deltok i de olympiske leker 1984 i Los Angeles og 1988 i Seoul.
   
Buck ble olympisk mester i volleyball under Sommer-OL 1984 i Los Angeles. Han var med på det amerikanske laget som vant volleyballturneringen foran Brasil og Italia. De beseiret Canada med 3-0 i semifinalen og i finalen slo de Brasil med 3-0.  

Fire år senere, under Sommer-OL 1988 i Seoul, vant han en ny olympisk tittel med det amerikanske volleyball-laget. De vant semifinalen med 3-0 over Brasil og finalen med 3-1 over Sovjetunionen.
## OL-medaljer
*  1984  Los Angeles -  **Gull** i volleyball menn  USA
*  1988  Seoul -  **Gull** i volleyball menn  USA

## Referanser


## Eksterne lenker
*
Norsk slektshistorisk tidsskrift

***Norsk Slektshistorisk Tidsskrift*** er et fagtidsskrift for slektsforskning utgitt av Norsk Slektshistorisk Forening. Tidsskriftet har kommet ut siden 1927, og kommer med to hefter i året. Fire hefter utgjør et bind. Siden 1927 har det  blitt utgitt 44 bind. Den første redaktøren var S. H. Finne-Grønn.
Auguste Piccard

**Auguste Antoine Piccard** (1884–1962) var en sveitsisk forsker kjent for sine meteorologiske oppdagelser og utforsking av dyphavene.

Piccard utdannet seg ved ETH i Zürich og ble fysiker ved Det frie universitetet i Brussel i 1922.  

Den 27. mai 1931 gjennomførte han og Paul Kipfer en ballongferd som tok av fra i Augsburg, Tyskland og som bragte dem opp til 15 781 meters høyde i den øvre atmosfæren. Hensikten var å måle kosmisk stråling. Den 18. august 1932 nådde Piccard og Max Cosyns 16 940 meter fra Dübendorf i Sveits. Han gjennomførte 27 ballongferder, helt opp til  meter. Etter andre verdenskrig brukte han erfaringen han hadde ervervet til å utforske dyphavene. I 1953 konstruerte han batyskafen «Trieste» som han benyttet i sin utforsking. I 1960 brukte hans sønn den til å dykke til bunnen av Marianergropen. 

Piccards var professor i fysikk og meteorologi, og det var interessen for kosmisk stråling som brakte ham opp i stratosfæren. Hans ballongferder hadde stor betydning for meteorologifaget.

Han var far til forskeren Jacques Piccard og tvillingbror til kjemikeren Jean Piccard.

## Piccard i populærkulturen
Piccard var inspirasjonskilde for skikkelsen Professor Tryphon Tournesol, som er en av gjennomgangsfigurene i den belgiske tegneserien Tintin. Han var også inspirasjonskilde (sammen med tvillingbroren) for Star Trek-skikkelsen Jean-Luc Picard.

## Referanser
Kenyas kvinnelandslag i fotball

**Kenyas kvinnelandslag i fotball** representerer Kenya i internasjonal fotball. Kenya har spilt svært få offisielle kamper i  fotball for kvinner, sist i 2006, og kan ikke regnes blant de bedre lagene i Afrika. 

Kenya har imidlertid meldt seg på i kvalifiseringen til Afrikamesterskapet i 1998 og 2000, men de trakk seg begge gangene. I kvalifiseringen til Afrikamesterskapet i 2006 var Kenya med for første og per 2010 eneste gang. De slo først Djibouti overlegent 8-0, før Djibouti trakk seg. Kenya gikk videre i kvalifiseringen og møtte Kamerun. Kenya tapte begge kampene klart. 

Kenya var også påmeldt til Afrikamesterskapet i 2010, men de trakk seg for tredje gang. 

## Se også
*Afrikamesterskapet i fotball for kvinner
*Liste over kvinnelandslag i fotball
Herbert James Draper

**Herbert James Draper** (født 1863, død 1920) var en engelsk viktoriansk maler. Maleriene hans viser ofte storslåtte og sensuelle motiver fra mytologi og gamle legender. Draper oppnådde betydelig suksess i tiden omkring 1900. Til tross for håndverksmessig dyktighet har han i ettertid fått lite opmerksomhet, særlig etter at figurativ kunst ble umoderne de første tiårene på 1900-tallet.

Draper studerte først ved St. John's Wood Art School, og fra 1884 ved Royal Academy i London. Han fikk akademiets reisestipend i 1889 og studerte ved Académie Julian i Paris og siden i Roma fram til 1892. På 1890-tallet arbeidet hans også som illustratør. I 1891 giftet han seg med sin hustru Ida og fikk en datter.

I 1894 startet Drapers mest produktive periode. Han fokuserte hovedsakelig på mytologiske emner fra antikkens Hellas. Maleriet *The Lament For Icarus* («Klagesang for Ikaros») fra 1898 vant gullmedalje ved Exposition Universelle i Paris i 1900. Bildet er i dag i Tate Gallery i London. Et antall av verkene hans ble innkjøpt av en dengang nyopprettet institusjon for lokale kunstgallerier, og han finnes utstilt eller oppbevart i Liverpool, Manchester, Bradford, Preston, Truro og Hull.

I arbeidene kombinerte han akademisk figurtegning med en form for postimpresjonistisk fargeskala og en tidvis pointillistisk maleteknikk, noe som bidro til at bildene sto seg godt både sett på avstand og under kunstig lys.

Selv om Draper hverken var medlem eller tilknyttet Royal Academy, deltok han på deres årlige utstillinger fra 1897 og framover. I løpet av karrieren ble Draper en velkjent portrettmaler. I de siste årene av livet imidlertid dalte populariteten i møte med nye kunstretninger, og i dag er Draper bortimot glemt. Da han døde, fikk han ikke en gang en nekrolog i *[[The Times]]*. Likevel var to av maleriene hans med i utstillingen *The Last Romantics* («De siste romantikere») ved Barbican Art Gallery i 1989, noe som kan kalles en sen anerkjennelse. Han har til dels kommet til syne igjen ved Simon Tolls monografi og *catalogue raisonnée* fra 2003, som ble avsluttet med følgende sammendrag av Drapers betydning for kunsten i perioden: 
:«Herbert Draper var en av de fineste aktmalere i de siste årene av Victorias styre. Ettersom vi [nå] begynte et nytt århundre, er vi mer i stand til å revurdere fordommene og snobberiet til en del av den siste generasjonen av kunsthistorikere og se kvalitetene i verkene til den siste oppstilling av klassisisme i britisk kunst.»

## Referanser


## Litteratur
* Morgan, Hilary & Nahum, Peter: *Burne-Jones, The Pre-Raphaelites and Their Century*. London: Peter Nahum, 1989.
* Toll, Simon: *Herbert Draper, 1863-1920: A Life Study*. Woodbridge, England: Antique Collector's Club, 2003.

## Eksterne lenker
*
Skogkjakeedderkopp

**Skogkjakeedderkopp** (*Pachygnatha listeri*)  er en av edderkoppene i gruppen kjeveedderkopper (Tetragnathidae). 

## Utbredelse
Skogkjakeedderkopp er utbredt i Europa. Den finnes i Norge nord til Midt-Norge.

## Utseende
Skogkjakeedderkopp har en rødlig lyst brun eller brun forkropp, med et tydelig mørkt midtbånd. Sidene av forkroppen er mørkt brune. Bena er lyse, guloransje. Bakkroppen kan variere mye i farge og mønster. Hos enkelte kan bakkroppen være helt svart. Kroppen er todelt i en bakkropp (abdomen) og en forkropp (prosoma eller cephalothorax). Foran på hodet er det åtte øyne. Som voksne (imago) er hunnen 5 mm, mens hannen er 4,5 mm lang (kroppens lengde).

Flere av artene i slekten *Pachygnatha* er ganske lik hverandre. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd. Skogkjakeedderkopp ligner sumpkjakeedderkopp. De kan skilles på epigyn og pedipalper, men det er også en forskjell i hoggtennenes utforming. Skogkjakeedderkopp har en nesten helt rett hoggtann, mens den hos sumpkjakeedderkopp har en liten knekk på midten.

## Levevis
Skogkjakeedderkopp finnes  i kratt, blant urter og gress. 

## Referanser


## Litteratur
* W. Nentwig, A. Hänggi, C. Kropf & T. Blick (Hrsg.): *Spinnen Mitteleuropas – Bestimmungsschlüssel*, slekten (gattung) ''Pachygnatha'' (tysk)

## Eksterne lenker
* 
* Kjeveedderkopper – edderkopper.net  (norsk)
Prinsesser på sjekker’n

***Prinsesser på sjekker'n*** (originaltittel: *Undercover Princesses*) er en britisk dokusåpe på fire episoder som gikk på BBC Three i 2010.

Konseptet er at tre prinsesser med arverett til monarkier fra fremmede kulturer, ble plasserte i Ingatestone i England, der de måtte «leve og date» som folk flest. De medvirkende var den tyske Prinsesse Xenia Gabriela Florence Sophie Iris av Sachsen, hertuginne av Sachsen (født 1986 som tipp-oldebarn av kong Fredrik Augustus III av Sachsen), den ugandiske prinsesse (Omumbejja) Nvannungi Sheillah Cindrellah Mfali av Buganda (født 1982 som datter av prins (Omulangira) George William Juuko Walugembe Kassabbanda) (denne påstanden om henne er omstridt), og  prinsesse Nawabzadi Aaliya Sultana Babi av Balasinor (født 1974 som datter av Babi Shri Muhammed Salabat Khanji II, Nawab av Balasinor), et tidligere monarki i det vestlige India.

De tre kvinnene bodde i et hus sammen i Essex, og det primære fokus var på deres søk for å finne kjærligheten i Storbritannia, mens de på samme tid må bli vant til å gjøre ting for seg selv. Kun en av prinsessene, Sheillah Cinderella Nvannungi, klarte å etablere et forhold av varighet, med en tidligere basketballspiller fra Tobago, Paul David som hennes kandidat. 

Ideen kom fra filmen *[[Coming to America]]* fra 1988 med Eddie Murphy.

Serien gikk på NRK1 i 2010.

En mannlig motstykke, *Prinser på sjekker'n*, ble laget i 2009. En epesialepisode kalt *Prinser og Prinsesser på sjekker'n*, som inneholdt tidligere ikke viste opptak fra begge seriene ble sendt til slutt.

## Referanser


## Eksterne lenker
*
Kardemir Karabükspor

**Kardemir Demir Çelik Karabükspor** er en tyrkisk sportsklubb med tilholdssted i Karabük. Klubben ble stiftet i 1969 etter en sammenslåing mellom Karabük Gençlikspor og Demir Çelik Spor. Klubben driver med idrettsgrener som fotball, rullestolbasketball og volleyball. Fotballaget spiller for tiden i den nest øverste tyrkiske divisjon, 1. Lig. Karabükspor har hatt spillere som Ali Yavaş, Selami Sarı, Hakan Ünsal, İbrahim Üzülmez og İbrahim Kaş i stallen sin. Klubbens kallenavn er Mavi Ateş (Blå flamme). Kallenavnet viser til den blå flammen som kommer ut av pipene i jernverket Kardemir. Ettersom verket har gitt navn til klubben, blir laget ofte omtalt som et arbeiderlag.

## Eksterne lenker
* 
* Karabükspors fanside
Skaueren

**Skaueren** (Skogerholmen) er ei lita øy i Indre Oslofjord, nordøst i Asker kommune. Den ligger mellom Høyerholmen og Konglungen, og rett syd for øya Langåra. Mellom Skaueren og Langåra ligger den lille Terneholmen, mens Raudskjæra ligger lengre ute sør for Skaueren.

Med lengde og bredde på omtrent 300 x 75 meter har Skauern et flateinnhold på om lag 22,5 mål. Høyeste punkt er bare ti moh, men utsikten mot Nesodden, Drøbaksundet og Asker er likevel upåklagelig. Til tross for navnet er det veldig lite skog på Skauern. Gressletter og busker ligger inneklemt mellom oppsprukket kalkstein. Denne kalksteinen oppstod for mange millioner år siden.
Stjarnan

**Stjarnan** er et idrettslag fra Garðabær på Island. Klubbens fotballag spiller i Pepsi deildin, som er øverste nivå på Island. Klubben har også håndballag både for menn og kvinner.

## Tidligere kjente spillere
*  Veigar Páll Gunnarsson
*  Árni Gautur Arason
*  Bjarni Sigurðsson
*  Arnór Guðjohnsen

## Referanser


## Eksterne lenker
*
Marc Waldie

**Marc Robert Waldie** (født 24. august 1955) er en amerikansk volleyballspiller som deltok i de olympiske leker 1984 i Los Angeles.

Waldie ble olympisk mester i volleyball under Sommer-OL 1984 i Los Angeles. Han var med på det amerikanske laget som vant volleyballturneringen foran Brasil og Italia. De beseiret Canada med 3-0 i semifinalen, og i finalen slo de Brasil med 3-0.  

## OL-medaljer
*  1984  Los Angeles -  **Gull** i volleyball menn  USA

## Referanser


## Eksterne lenker
*
Hein Heinsen

**Hein Olaf Heinsen** (født 23. juli 1935) er en dansk teolog og billedhugger. Han var professor ved Kunstakademiet fra 1980 til 1989.

Heinsen var medlem av Kanonutvalget for billedkunst i 2006.

## Priser og legatutdelinger (utvalg)
* 1992 – Thorvaldsenmedaljen
* 1992 – Ole Haslunds Kunstnerfond
* 1986 – Eckersbergmedaljen

## Referanser

 


## Eksterne lenker
* 
* Den store danske
Mette Winge

**Mette Winge** (1937–2022) var en dansk forfatter, litteraturkritiker og dr.phil.

## Bibliografi - utvalg
* *Skriverjomfruen – en guvernanteroman*, 1988
* *Novemberlys – en klunketidsroman*, 1990
* *Om at skrive historiske romaner*, 1991
* *Sandflugt – en kærlighedsroman*, 1991
* *Sund og nærende – børneromanen frem til 1945*, 1992
* *Den femte vinter – en besættelsesroman*, 1993
* *Grønt mørke – en koldtidsroman*, 1994
* *Hvor smilet fager – en litterær danmarksguide*, 1994
* *Kendte danskere*, 1996
* *Når fisken fanger solen*, 1996
* *Fortiden som spejl – om danske historiske romaner*, 1997
* *Nogle dage i september – en familieroman*, 1998
* *En dag i april 1918*, 1999
* *Skår – en provinsroman*, 2001
* *Fuglebal – en barokroman*, 2003
* *På besøg – med H.C. Andersen på danske herregårde*, 2004
* *Alle tiders Emma Gad*, 2005
* *Et udestående – en provisorietidsroman*, 2005
* *En gåde i december*, 2006
* *Thomas K – optrin af et liv*, 2006
* *Adam og Ovine – en ventetidsroman*, 2008

## Priser
* Danmarks Biblioteksforenings Jubilæumspris
* Rosenkjærprisen
* Publicistprisen
* Kritikerprisen

## Kulturkanonen
Winge var medlem av kanonutvalget for litteratur som utarbeidet Danmarks kulturkanon i 2006. 

## Referanser

 


## Eksterne lenker
* 
*
Ingebjørg Sem

**Ingebjørg Sem** er navnet til flere personer:

* Ingebjørg Sem Stokke (1931–2009), skuespiller
* Ingebjørg Dahl Sem (født 1936), forfatter
UMF Selfoss

**Ungmennafélag Selfoss** (**UMF Selfoss**) er en islandsk idrettsklubb fra Selfoss, Island. Herrenes A-lag i fotball spilte i Pepsi deildin, som er øverste nivå på Island, sesongen 2010 men rykket ned til 1. divisjon etter bare en sesong på øverste nivå.

## Referanser


## Eksterne lenker
*
Gardermo-marsjen

«**Gardermo-marsjen**» er et skillingstrykk som Alf Prøysen presenterte i sin visespalte i «Magasinet for Alle» i 1955. Visen skal være skrevet av grusokningen Hans Hestbråten i 1882.

## Teksten

**1.**Hør mine kamerater i fjerde kompani
når sjefen det tillater en sang vi stemmer i,
et stykke vei fra leiren vi legger snart tilbars
når Damsdajl kommanderer: Avdeling fremad marsj, fremad marsj.

**2.**Den trettende i fjerde vi dro fra Solør ut,
og med et kjærlig håndtrykk vi forlot vår unge brud,
det sto en vemodståre i pikens øyne blå
da venne skulle reise, det kan I nok forstå, nok forstå.

**3.**Men det fikk ikke hjelpe om pikens tårer rann
for vi må trolig tjene vår Konge og vårt land.
Vi vare glade gutter og dro av sted med fryd
om kvelden klokken åtte vi var ved Vingers by, Vingers by.

**4.**Den neste dags morgen da toget skulle gå,
hvor med vi skulle transport til Lillestrømmen få.
Da lød et kraftig hurra da toget dro avsted
for vi var glade gutter som verne skal om fred, skal om fred.

**5.**Helt i fra Lillestrømmen til Trøgstad dro vi hen
men siden fikk vi transport på våre egne ben.
Vi kom til Gardermoen og det var noe sent
men jammen var det tidsnok, det har jeg siden kjent, siden kjent.

**6.**Vårt første losjimente var ei på nordmanns vis,
at ligge under fellen og sove som en gris,
nei i et skjul forresten foruten halm og strå
nu der i vind og kulde den lange natt vi lå, natt vi lå.

**7.**Så våknet vi vel rolig den neste morgenstund
rett som en moder vekker et barn i stille blund.
Nei tvert i mot med hammer og en rabalder stor
da kunne jeg forstå jeg var kommet fra a mor, her nord.

**8.**Så fikk vi utlevert vår kledning og hva mer
fra Fillemagasinet ved Hedemarkens leir,
en våpenfrakk så snever som knapt om livet rakk
og buksene var side og ned til bakken hakk, som en stakk.


## Kilder
*De gamle visene 2 med Alf Prøysen, Forlaget For Alle, 1973
Gullrandet kjeveedderkopp

**Gullrandet kjeveedderkopp** (*Tetragnatha extensa*) er en av edderkoppene i gruppen kjeveedderkopper (Tetragnathidae). 

## Utbredelse
Gullrandet kjeveedderkopp er utbredt i Europa. Den finnes i hele Norge nord til Finnmark.

## Utseende
Gullrandet kjeveedderkopp er lyst hvitgule, okerfarget, brune eller brunsvarte. Kroppen er langstrakt og todelt i en bakkropp (abdomen) og en forkropp (prosoma eller cephalothorax). Beina er også lange. Foran på hodet er det åtte øyne. Kjevene er kraftige og store. Som voksne (imago) er hunnen 12 mm, mens hannen er 9 mm lang (kroppens lengde).

Mange av artene i slekten *Tetragnatha* er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.  

## Levevis
Gullrandet kjeveedderkopp finnes på fuktige enger og våtmarker.

## Litteratur
* W. Nentwig, A. Hänggi, C. Kropf & T. Blick (Hrsg.): *Spinnen Mitteleuropas – Bestimmungsschlüssel*, slekten (gattung) ''Tetragnatha'' (tysk)

## Eksterne lenker
* 
* ''Tetragnatha extensa'' - eurospiders.com (flotte bilder)
* Kjeveedderkopper – edderkopper.net  (norsk)
NAMC YS-11

**NAMC YS-11** er et turboprop regionalfly bygget av det japanske konsortium Nihon Aircraft Manufacturing Corporation. Byggeprogrammet ble initiert av det japanske handels- og industriministerium i 1954, første fly ferdig fra fabrikk i 1962, og produksjonen opphørte i 1974 etter at det var blitt bygget 182 eksemplarer.

## Utvikling
YS-11 var lenge idet eneste vellykkede passasjerfly som var blitt bygget av et japansk selskap, enten før, eller etter andre verdenskrig. Av de 182 som ble bygget ble 82 eksportert til 15 land.

Selv om flyet ble konstruert og bygget i Japan var motorene bygget hos Rolls-Royce. Elektronisk utstyr, skrog og mekaniske komponenter ble levert fra japanske produsenter mens byggingen av YS-11 pågikk.

Selskapene som dannet NAMC omfattet Mitsubishi Heavy Industries og Fuji Heavy Industries Ltd. (nå bedre kjent som morselskapet til bilprodusenten som bygger Subaru). Begge var viktige produsenter av sivile og mlitære fly før og under andre verdenskrig.

Det to-motors YS-11 ble levert med tilsvarende ytelser som det britiske fire-motors Vickers Viscount, men hadde 50&nbsp;% mer kapasitet av det nærmeste tilsvarende Fokker F-27.

YS-11 ble etterhvert faset ut av japanske selskaper på grunn av direktiver fra japanske myndigheter, representert ved *Ministry of Land, Infrastructure, Transport and Tourism* som krevde at alle japanske fly skulle ha installert Traffic Collision Avoidance System TCAS. Fly uten TCAS ble tvunget til å innstille driften ved utgangen av 2006. Siden det å utstyre YS-11 med TCAS ville ha kostet ¥100 million ($1.083 million USD), ble det ansett ikke økonomisk forsvarlig. Fly som fremdeles var i operativ stand ble solgt til utenlandske selskaper.

## Hendelser
Det har vært over tyve alvorlige hendelser med flytypen.

## Flytypen i Norge
Et enkelt eksemplar av YS-11 har vært registrert i Norge, LN-MTA, tilhørende Mey-Air var oppført i Norges luftfartøyregister i 1970-71,

## Eksterne lenker
* Mer om YS-11
* YS-11 på Airlines Net
* Ulykker med YS-11 fra Aviation Safety Network
Ingebjørg Sem Stokke

**Ingebjørg Sem Stokke** (1931–2009) var en norsk skuespiller og teaterinstruktør. 

## Utdannelse
I 1950 kom hun inn på The Guildhall School of Music and Drama i London, der hun fikk opplæring i teater og sang. Hun tok også et regikurs ved denne skolen skolen. Året etter gikk hun på Trøndelag Teaters elevskole.

## Karriere
Fra 1952 til 1955 hadde hun fast engasjement ved Trøndelag Teater. Sommeren 1955 spilte hun ved Sommerteatret i Frognerparken, deretter gikk turen til Den Nationale Scene i Bergen. Etter to sesonger i Bergen samarbeidet hun med Leif Juster på hans teater Edderkoppen i perioden 1958–1959, før hun var to år på Nationaltheatret.

Fra 1962 arbeidet hun ved Det norske teatret, først som skuespiller og siden 1977 som fast instruktør. Hun mottok Kritikerprisen 1979/1980 for forestilling *Mot raudt lys*. I flere år ledet og utviklet hun Det Norske Teatrets Elevskole. Sammen med Tor Stokke, som hun giftet seg med i 1952, stiftet hun i 1985 Seniorteatret.

I 1998 ga hun ut erindringsboken *Striskjorte og rampelys*.

## Bibliografi
* 1998: *Striskjorte og rampelys*, Ibis Arte forlag

## Referanser


## Eksterne lenker
*
Mørkkjakeedderkopp

**Mørkkjakeedderkopp** (*Pachygnatha degeeri*)  er en av edderkoppene i gruppen kjeveedderkopper (Tetragnathidae). 

## Utbredelse
Mørkkjakeedderkopp er utbredt i Europa. Den finnes i Norge nord til Nordland.

## Utseende
*Pachygnatha * har en mørk forkropp, uten et tydelig mørkt midtbånd. Bena er lyse, guloransje. Bakkroppen kan variere i farge og mønster. Kroppen er todelt i en bakkropp (abdomen) og en forkropp (prosoma eller cephalothorax). Foran på hodet er det åtte øyne. Som voksne (imago) er hunnen 4,5 mm, mens hannen er 4 mm lang (kroppens lengde).

Den ligner litt på de to andre artene, skogkjakeedderkopp og sumpkjakeedderkopp i slekten *Pachygnatha*. Men de kan skilles fra disse på de mørke hodet. Den mangler en mørkere midtlinje framover forkroppen, slik som hos de to andre. 

## Levevis
Mørkkjakeedderkopp finnes  i kratt, blant urter og gress. Kjønnsmodne (imago) dyr kan observeres fra midt på sommeren og til den første frosten om høsten.

## Litteratur
* W. Nentwig, A. Hänggi, C. Kropf & T. Blick (Hrsg.): *Spinnen Mitteleuropas – Bestimmungsschlüssel*, slekten (gattung) ''Pachygnatha'' (tysk)

## Eksterne lenker
* 
* ''Pachygnatha degeeri'' - europspiders.com (flotte bilder)
* Kjeveedderkopper – edderkopper.net  (norsk)
Puttåsen (Oslo)

**Puttåsen** er høyeste punkt i Oslos del av Østmarka, det trigonometriske punktet er på 358 meter over havet. Åsen når imidlertid 363 moh. litt lenger syd, og er dermed den 9. høyeste i Østmarka. 

Åsen ligger helt nord i Østmarka, mellom Ellingsrudelva og Lutvann. Navnet henger sammen med Nordre og Søndre  Puttjern, som ble mye omtalt på grunn av lekkasjer under boringen av Romeriksporten rett under. Det stod et tårn på toppen av Puttåsen. Det ble etter hvert falleferdig og revet på 1960-tallet.

## Referanser
Finn Hauberg Mortensen

**Finn Hauberg Mortensen** (født 26. juli 1946, død 21. februar 2013) var en dansk litteraturforsker og professor i nordisk litteratur ved Odense Universitet. Han var medlem av Kunstrådet for perioden 2007&ndash;2011 og formann for Det Danske Sprog- og Litteraturselskab. 

Hauberg Mortensen har skrevet flere bøker og artikler, blant annet om H.C. Andersen.
Medlem av Kanonutvalget for litteratur i 2006.

Han var sønn av maleren Richard Mortensen og forfatteren Sonja Hauberg.

## Referanser
Íþróttabandalag Vestmannaeyja

**Íþróttabandalag Vestmannaeyja** (vanligvis forkortet som **ÍBV**) er en islandsk fotballklubb fra Vestmannaeyjar, Island. Klubben spiller i Pepsi deildin, som er øverste nivå på Island.

## Tidligere kjente spillere
* Allan Mørkøre
* Hermann Hreiðarsson
* Ívar Ingimarsson
* Birkir Kristinsson
* Ásgeir Sigurvinsson
* Gunnar Heiðar Þorvaldsson

## Meritter
***[[Úrvalsdeild|Seriemester]]: 3**
** 1979, 1997, 1998

***[[VISA-bikar|Cupmester]]: 4**
** 1968, 1972, 1981, 1998

## Eksterne lenker
*
Nordre Puttjern

**Nordre Puttjern** er en innsjø som ligger vest for Puttåsen i den nordre delen av Østmarka i Oslo kommune. 

Sammen med Søndre Puttjern rett i nærheten ble det mye omtalt under drivingen av Romeriksporten sommeren 1997 på grunn av lekkasjer. Vannstanden i Nordre Puttjern sank 6 meter slik at dybden ble redusert fra 9 til 3 meter.

## Referanser
Trondheim Calling 2010

***Trondheim Calling*** (2010) er et samlealbum (CD) med musikalske innslag fra 21 artister og band fra Trondheim-regionen, som hver har deltatt med én låt. Platen inneholder 77 minutter med musikk.

## Om Trondheim Calling
Trondheim Calling er et prosjekt som drives av artistbyrået Polar Artist (den gang Storås Artist) og kompetansesenteret Rockforum. Prosjektet gjennomføres med offentlig støtte fra Trondheim kommune, Sør-Trøndelag fylkeskommune, Norsk kulturråd og Ungdomsfondet i Sør-Trøndelag.

## Sporliste
# St. Helen – «As Low As It Can Be» (3:03)
# Soup – «Utopia» (4:21)
# PELbO – «Hey People!» (3:48)
# We Were Lightning – «A 100 Daggers» (2:58)
# Jack Dalton – «Manhattan?»  (3:38)
# Liza Vassilieva – «Run Run Girl» (3:47)
# Amish 82 – «LEAVING JACK WOLFSKIN» (3:55)
# 22 – «loopwholE» (2:46)
# 1001 – «So Beautiful» (4:32)
# Magnus Sinnes – «Woo-Moon» (3:03)
# Gode Ord Dør Sist (G.O.D.S) med Bad Spit – «Slett håp» (4:00)
# Your Head Lights Are On – «Sway»  (4:53)
# Ella Guru – «Reggae» (4:26)
# Torch – «Lust Trigger»  (3:50)
# Pekka Volt – «Antfarm»  (3:54)
# Dog & Sky – «Helicopter» (4:57)
# Blood On Wheels – «The Reaper» (3:14)
# Disko Violente – «Panic in the Face of the Wounded» (2:25)
# Manifest – «Irreversible» (3:41)
# Tonë – «Two Steps» (3:30)
# Oskar – «Goodbye» (2:19)

## Eksterne lenker
* Hjemmeside for Trondheim Calling
Haljala kommune

** Haljala ** er en landkommune i Lääne-Viru fylke i det nordøstlige Estland, og ligger midt i fylket. Kommunen har 4&nbsp;321 innbyggere (2019) og et areal på om lag 549&nbsp;km². Folketallet er konstant. Kommunens administrasjonssenter ligger i Võsu.

Det største tettstedet er Haljala med 1&nbsp;284 innbyggere i 2007.

I 2017 ble Vihula kommune innlemmet i Haljala.

## Referanser


## Kilder
* *A ja O, Taskuteatmik Eesti*, Eesti Entsüklopeediakirjastus, Tallinn 2007. ISBN 978-9985-70-282-6

## Eksterne lenker
*
Neath FC

**Neath Football Club** var en walisisk fotballklubb fra byen Neath i Neath Port Talbot i Wales. Klubben ble grunnlagt i 2005 og lagets draktfarger var hvite med svarte detaljer og svarte sokker og shorts, mens bortedraktene var helgule med svarte detaljer. Neath FC spilte sist i den øverste divisjonen Welsh Premier League, og spilte sine hjemmekamper på The Gnoll. Trener frem til klubbens oppløsning var Andrew Dyer.

Klubben ble grunnlagt i 2005 gjennom sammenslåing av de to klubbene *FC Neath* og *Skewen Athletic*. Neath FC vant aldri ikke det walisiske seriemesterskapet, men vant opprykk i Welsh Football League Division One i 2006/07. Klubben deltok også under UEFA Europa League 2011/12, hvor Neath tapte første kvalifiseringsrunde mot Aalesund. Mot slutten av 2011/2012-sesongen fikk ikke Neath FC fornyet lisens på grunnlag av økonomi hverken av FAW eller UEFA, og i slutten av mai 2012 ble klubben vedtatt oppløst i High Court of Justice.

## Meritter
***Welsh Football League Division One:** 2006/07

## Referanser


## Eksterne lenker
* Klubbens offisielle nettsider
Kahedin

**Kahedin** (også stavet *Kahadin*, *Kahedrin*, *Kehenis*, *Kehidius*; muligens den walisiske figuren *Kae Hir*) er en ridder og kongesønn, bror av Isolde (også stavet Iseult) av Bretagne, også kalt for Isolde med de hvite hender, og er sønn av kong Hoel av Bretagne i legenden om kong Arthur av britene. Fortellingen om hans affære med Brangaine, ternen til Isolde av Irland, utgjør en del av og kan ses på som en parallell fortelling til hovedfortellingen om *[[Tristan og Isolde]]*.

Kahedin møtte Brangaine første gang i Billedhallen (*Hall of Images*) hvor han var blitt tidligere sent med en beskjed til Isolde av Irland i forbindelse med at hennes elsker Tristan. Han overrekker budskapet, og Isolde og Tristan tilbringer natten sammen i trehytte. I mellomtiden forberedte Kahedin seg på å tilbringe natten sammen med Brangaine etter å ha mottatt imøtekommende svar fra henne. Da de gikk til seng ble imidlertid Kahedin ulykksalig kastet inn i en dyp søvn og våknet opp den nesten morgenen ved å forstå at en form for trolldom må ha skjedd.

På grunn av høviskhet overså han hva som hadde skjedd den foregående natten, og de to parene, Isolde og Tristan, og han selv med Brangaine, tilbrakte dagen sammen. Derimot da han førte Brangaine til sengs på nytt skjedde det samme atter en gang. Den tredje natten klarte Isolde å overbevise Brangaine om å overgi seg til Kahedin for å stoppe hans ydmykelse. I en del versjoner er Camille, en annen av dronningen terner, valgt av Kahedin framfor Brangaine. Også hun avviste ridderen for å kunne bevare sin ære. Isolde hjalp deretter til med å gi Kahedin en «magisk pille» og etterpå falt han på nytt i dyp søvn. Kahedin våknet opp den neste dagen for å bli hånet av Camille og de andre kvinnene i husholdningen. Kahedin reiste videre med Tristan uten å avsløre hva som hadde skjedd med ham natten før.

I *[[Prosa-Tristan]]* forble Kahedin den nær venn og følge til Tristan selv etter at hans søster har blitt forlatt i Bretagne. Som med flere andre riddere ble han forelsket i den irske Isolde og døde til slutt i pine for henne.

## Litteratur
* Curtis, Renée L. (oversetter): *The Romance of Tristan*, Oxford UP, 1994. ISBN 0-19-282792-8.
* Newstead, Helaine: *Kaherdin and the Enchanted Pillow: An Episode in the Tristan Legend*. PMLA. 1950
* Winfrey, L. E. (1928): *Kaherdin and Camille: The Sources of Eilhart's «Tristrant»*. Modern Philology.
Simon MacCorkindale

**Simon Charles Pendered MacCorkindale** (1952–2010) var en britisk skuespiller kjent fra filmen som *[[Døden på Nilen]]* (1978) og tv-serien *[[Falcon Crest]].*

MacCorkindale medvirket i over 60 film- og TV-produksjoner i løpet av karrieren. Han hadde også en del sceneopptredener.    

Han filmdebuterte i en lite birolle i den britiske spenningfilmen *[[Juggernaut (film)|Juggernaut]]* (1974). Etter dette hadde han fremtredende roller i filmer som *[[Døden på Nilen]]* (1978), *[[The Riddle of the Sands]]* (1979), *[[The Sword and the Sorcerer]]* (1982) og *[[Jaws 3-D]]* (1983). Han hadde sin siste filmrolle i den britiske skrekkfilmen *13Hrs* fra 2010.    

Han tv-debuterte i miniserien *Hawkeye, the Pathfinder* (1973) og gjorde seg deretter bemerket i serier som *[[Jeg, Claudius (TV-serie)|Jeg, Claudius]]* (1976), *[[Quatermass (TV-serie)|Quatermass]]* (1979), *[[Falcon Crest]]* (1984–1986), *[[Counterstrike]]* (1990–1993) og *[[Casualty]]* (2002–2008). Han hadde i tillegg gjesteopptredener i en rekke serier. Hans siste opptreden var i serien ''Nye triks''.   

MacCorkindale bodde i USA fra 1980 til 1986 og der var under denne tiden han fikk rollen som Greg Reardon i *Falcon Crest*. Han ble i 1986 nevnt som en aktuell kandidat til å ta over rollen som James Bond.

Han ble gift andre gang i 1984 med skuespillerinnen Susan George. Han døde av kreft i 2010.

## Referanser


## Eksterne lenker
*
Lørdagsrådet

***Lørdagsrådet*** er et norsk talkshow som har gått på NRK Radio siden 2010. Programmet ledes av Live Nelvik. Det ble tidligere ledet av Siri Kristiansen fra 2010 til 2017. I starten var Kristine Riis også medprogramleder. Programmet er lagt opp slik at programlederen bedriver rådslagning av hverdagslig tema sammen med et panel av kjente folk som skifter fra sending til sending. Programmet går lørdager, på P3, mellom kl 9 og 12. 

Første sending gikk av stabelen 6. september 2010. 

Martin Beyer-Olsen, Jonas Jeremiassen Tomter, Benedicte Wessel-Holst og Silje Nordnes har vært vikarprogramledere.

31. oktober 2013 ble *Rådet* overført til TV på NRK3. Det gikk to sesonger. 

## Referanser

## Eksterne lenker
* Hjemmeside 
* Rådet på NRK nett-TV
*
Kadrina kommune

** Kadrina ** er en landkommune i Lääne-Viru fylke i det nordøstlige Estland, og ligger nordvest i fylket. Kommunen har cirka 5&nbsp;380 innbyggere og et areal på omkring 355&nbsp;km². Folketallet er økende. Kommunens administrasjonssenter ligger i Kadrina. Kommunen ligger i et bølgete landskap skapt av isen, og man finner også et stort antall forsenkninger og grytehullsjøer her.

Det største tettstedet er *alevik* Kadrina med 2&nbsp;410 innbyggere i 2007. Videre hadde Hulja 529 innbyggere, mens Kihlevere og Vohnja har rundt 200 innbyggere hver.

Nordgrensen for kommunen er samtidig sørgrensen til Lahemaa nasjonalpark, som strekker seg langs Finskebukta i nord.

I landsbyen Neeruti står en statue av den estiske sagnhelten Kalevipoeg. Det sies at han skapte det bolgete landskapet da han kastet kampestein etter ulveflokker, og pløyet opp dalene med en kjempeplog. I dette området ble forfatteren Friedrich Reinhold Kreutzwald født, og publiserte historien om Kalevipoeg første gang i 1853, gjennom det som etterhvert ble Estlands nasjonaldikt.  

## Referanser


## Litteratur
* *A ja O, Taskuteatmik Eesti*, Eesti Entsüklopeediakirjastus, Tallinn 2007. ISBN 978-9985-70-282-6

## Eksterne lenker
*